ตักบาตรน้ำผึ้ง
ประเภท: ประเพณีของกลุ่มชาติพันธุ์,ประเพณีตามเทศกาล หรือประเพณี 12 เดือน
หัวเรื่อง: มอญ, รามัญ, น้ำผึ้ง, ตักบาตร
รายละเอียด: ตักบาตรน้ำผึ้ง เป็นประเพณีถวายเภสัชแก่พระภิกษุสงฆ์ นิยมปฏิบัติในภาคกลาง กระทำกันในวันขึ้น 15 ค่ำ เดือน 10 เป็นประเพณีดั้งเดิมของชาวมอญ ซึ่งแต่เดิมนั้น ชาวมอญอาศัยอยู่ทางตอนล่างของประเทศพม่า กระทั่งราวพุทธศตวรรษที่ 16 ชนชาติพม่าได้ขยายอิทธิพลลงมา ทำให้ชาวมอญต้องอพยพมาสู่ดินแดนภาคกลางของไทยเป็นระยะ พร้อมกันนี้ ได้นำศิลปวัฒนธรรม ความเชื่อ จารีตประเพณี และวิถีชีวิตของตนเองตามมาด้วย
พื้นที่: วัดคลองครุ อำเภอเมือง จังหวัดสมุทรสาคร
ช่วงเวลา: ขึ้น 15 ค่ำ เดือน 10